**Дана: 27.09.2017.**

**ДОДАТНО ПОЈАШЊЕЊЕ 1**

Поштовани,

Као заинтересовани понуђач за ЈН 151-17-О Сервис и одржавање ултразвучних апарата произвођача „Samsung Medison“ , у складу са чланом 63 став 2. ЗЈН одговорите на постављена питања и сугестије

1. Прегледањем тендерске документације нисмо успели да дефинишемо да ли при уградњи резервног дела (без обзира да ли је у питању резервни део са списка или ван њега) да ли се наплаћује поред цене резервног дела и број сати колико је трајала инсталација резервног дела или не?
2. У 10. ОБРАЗАЦ ПОНУДЕ, на страни 31 од 40 пише да је потребно уписати маржу у % на резервне делове који нису у обрасцу понуде

Објашњење: Први проблем који се јавља јесте што је Уговорним обавезама између произвођача „Samsung Medison“ и овлашћеног сервисера дефинисано да су сви подаци о производима (између осталог и цена) тајни подаци који не смеју да се деле са трећим лицима. Као други проблем се поставља питање како уопште може да се дефинише једнака маржа у процентима за делове различите вредности јер маржа није само зарада, већ су у њој задржани и: царински трошкови, транспортни трошкови од произвођача до овлаћеног сервиса (који су често једнаки за делове различите вредности), трошкови шпедитера који царини резервни део (који су често једнаки за делове различите вредности), зарада овлашћеног сервисера и можда цена радних сати који се троше за инсталацију резервног дела и тестирање радног режима после инсталације. Да ли мислите да маржа треба да буде иста у процентима за резервни део чија је набавна цена код произвођача 100 Еуро, 1.000 Еура и 10.000 Еура?

Сугестија: Молимо Вас да се изврши измена 10. ОБРАЗАЦ ПОНУДЕ тако што ће се у листу резервних делова уписати апсолутно сви могући резервни делови како се не би примењивала опција са маржом и приказивањем набавне цене резервног дела.

**ОДГОВОР**

1. „Ванредни сервис подразумева дијагнозу квара, сервис по указаној потреби наручиоца **по ценама оригиналних резервних делова и радног сата код ванредног сервисирања из Обрасца понуде** и контрoлу функције целоукупне опреме.“ Што значи да се уградња резервних делова ради код ванредног сервиса и да се поред цене резервног дела из Обрасца понуде наплаћује и број сати по цени радног сата код ванредног сервисирања из Обрасца понуде.
2. Комисија ће извршити измену конкурсне документације. Измена ће бити доступна на Порталу јавних набавки и вебсајту Клиничког центра Војводине.

С поштовањем,

Комисија за јавну набавку 151-17-О